Here is a page extracted from Wikipedia that may contain CSS, HTML, and a lot of unformatted text.

Title: زيزينيا (تتر)
Content: تتر زيزينيا
 
  <div style="padding-right:2px;background:#ffffff;font-size:120%">

كلمات 
 
اسكندرية تانى و آه م العشق ياني

والرمل الزعفرانى ع الشط الكهرماني

والسحر اللى احتويته والبحر اللى احتواني

والبحر أبو ألف موجة والموجة بألف حالة

وانا المغرم صبابة باسكندرية يابا

وفكرة كونى انسى فى حكم الاستحالة

عشقت بحرك وغرقت فيكي

وصبحت عندك فى العشق حالة

وسمعت منك و عشقت بيكي

وعجبنى قربك على أى حالة

وعاشرت فيكى الخواجة يني

اجريجى لكن مصراوى جني

اسكندرانى عاشق أغاني

جعان يغنى شبعان يغني

ويبات فى حالة يصبح فى حالة

وكونه ينسى دى الاستحالة

وسمعت صوت النديم نسايم

ع البحر صابحة والبحر هايم

وسمعت سيد بيقول يا مصري

الدنيا صاحية ليه انت نايم

ولما عاند وخانى عصري

لا شد ضهرى ولا خد بنصري

بنيت فى حضنك ع الرملة قصري

وفتحت ع البحر حضن مصري

أدى القضية و أدى الرسالة

وكونى انسى دى الاستحالة

تتر نهاية مسلسل زيزينيا 
وعمار يا اسكندرية يا جميلة يا ماريا

وعد ومكتوب عليا ومسطر ع الجبين

لاشرب م الحب حبة وانزل بحر المحبة

واسكن حضن الأحبة والناس الطيبين

حكاياتك يا زيزينيا حواديت وناس ودنيا

فى حوارى اسكندرية وليالى المنشدين

وأما التاريخ يواكب و يزاحم بالمناكب

يتعبى ف المراكب وغناوى الصيادين

هيلا هيلا وهيلا بيلا شيال والعمر شيلة

وهموم الدنيا ليلة فيها القمر حزين

ويا موج بحر الليالى عديتك وانت عالي

ودفعت المهر غالى بالأيام والسنين

وعمار يا اسكندرية يا جميلة يا ماريا

اغانى باللغه المصريه